Magsugod sa Nobyembre 1946 hangtod sa panahon sa Deklarasyon sa Independensya sa Israel sa Mayo 1948, ang mga binilanggo sa Cyprus gitugotan sa pagsulod sa Palestina sa gidaghanon nga 750 ka tawo kada bulan. Sulod sa 1947-48, ang linaing mga kuota gihatag ngadto sa mabdos nga mga babaye, mga inahan nga nagapasuso, ug sa mga tigulang. Ang gipagawas nga mga binilanggo sa Cyprus mikabat ug 67% sa tanang migrante ngadto sa Palestina nianang panahona. Human sa independensiya sa Israel, ang mga Briton misugod sa pagpauli sa mga binilanggo ngadto sa Israel sa gidaghanon nga 1,500 matag bulan. Sila naglangkob sa 40% sa tanang imigrasyon ngadto sa Israel sa panahon sa gubat
bulan sa Mayo-Setyembre 1948. Ang mga Briton nagbilanggo ug mga 11,000 ka binilanggo, nga kadaghanan mga lalaki nga may edad nga mahimong sundalo, sulod sa dakong bahin sa gubat. Sa Enero 24, 1949, gisugdan sa Britanya ang pagpadala niining mga binilanggo ngadto sa Israel, nga ang kataposang mga binilanggo mibiya ngadto sa Israel sa Pebrero 11, 1949.